**Munkanapló**

Törökországi szakmai gyakorlat: Nevsehir

2022.október 30 – november 19.

Wermeschán Patrik Hegesztő

Vasárnap: A repülőtéren találkoztunk a társasággal és a tanár úrral. Nagyon féltem, mikor beléptem az ajtón mert az első repülésem volt. Nagyon szép volt fentről minden és mikor Isztambulba értünk az a látvány, ami ért minket egyszerűen csodás volt. Vártunk pár órát mire indult Isztambulból a gépünk. Akkor a második repülés nagyon tetszett. Amikor Kayseribe értünk, onnan busszal mentünk a hotelhoz.

Hétfő: Reggel a hotel vezetője várt minket egy remek feladattal, amit három főnek kellett megcsinálnia a városban. Ahogy elkezdtük a feladatot, már abban a pillanatban rengeteg meglepetés ért minket. A feladatok aránylag könnyen mentek, és a nap végére már majdnem mindenki megcsinálta a feladatot. A nap végén volt egy eredményhirdetés, ahol 3. helyezéstt értünk el a társaimmal. Nagyon jó és kalanddús nap volt.

Kedd: Reggel már munkával kezdtünk, ahol hatalmas meglepetés ért minket, mivel az a gép mennyiség, ami itt van egyszerűen tökéletes. Miután körbe vezettek minket bemutatkoztunk az ott dolgozóknak, akik nagyon kedvesen vártak minket. Már nagyon sok mindent mutattak a dolgozók nekünk. Már hegeszteni is megkértek minket, hogy segítsünk nekik a munkában. Nagyon sok mindent tanulunk tőlük és rengeteg mindent tanítanak nekünk. A nap végén este egy kis nyelv óra volt a hotelben, ami nagyon jó volt. Utána meg egy kis szabadfoglalkozás volt, és mentünk egy kicsit a plázába szórakozni.

Szerda: Reggel munkával kezdtünk, és napról napra egyre jobb a kapcsolatunk a műhelyben a tarsasággal. És ment a napi munka, amit csinálni kellett. Saját maguknak gyártották le a tészta csomagoló gépnek az alkatrészeit, a tészta darálónak az alkatrészeit, és hatalmas állványokat gyártották le maguknak, amibe ez a rengeteg minden megy bele. A nap végén egy kis pihenés szabad foglalkozás volt.

Csütörtök: Reggel munkával kezdtünk, és már rengeteg mindenben segítettünk nekik. Az ő munkájukat is ránk bízták, és nagyon tetszett nekik, ahogyan elkészítjük az anyagot. Rengeteg képet és videót csináltak velünk. Nagyon kedvesek, és nagyon megszerettek minket. Utána a nap végén nyelvóra, ahol rengeteg mindent tanulunk. Persze a szabadfoglalkozás sem maradhat ki.

Péntek: Reggel munkával kezdtünk, és mikor beértünk akkor már vártak minket a műhelyben. Mentünk két dolgozóval a mecsetbe, ami egyszerűen fantasztikus volt. És a nap végén megbeszéltük a tanár úrral, hogy milyen volt ez a hét, milyenek az emberek, milyen a munka. És ez után elmentünk közösen egy kávézóba, ahol megmutatták milyen egy török kávé.

Szombat: Egy nagyon szép kirándulásunk volt Kappadókiában, ahol nagyon szép hegységek és gyönyörű tájak vannak. Egy 6 km-es túra volt, aminek a végén elmentünk ebédelni és egy nagyon szép városában kötöttünk ki. Ezután egy nagyon szép és nagyon jó fürdőbe vittek minket, ahol nagyon jó szauna, masszázs és bőrápolás volt. Nagyon szép és nagyon jó program volt. Ezután meg Kappadókiából egyedül haza kellett érni, ami nagyon jó volt, mert egy kis kaland mindig jól esik nekünk. És a nap végén szabadfoglalkozás volt.

Vasárnap: Reggel 6 órakor indultunk megnézni a török ballonokat, amiből több 100 db szállt fel az égre kora reggel, ami egyszerűen csodálatos volt. Ezután párszáz méterre volt a lovaglás, ami nagyon jó volt. Nagyon élveztük a társasággal, és a lóháton nagyon jó élmény volt egy kicsit bejárni a környéket. Közben a ballonokat is láttuk, ahogy jönnek vissza a túráról. Ezután egy kis pihenés és egész nap szabadfoglalkozás.

Hétfő: Reggel munkával kezdtünk. Az ott dolgozók adtak nekünk munkát, ami polírozás volt. Este volt egy kis születésnapi buli és azután meg egy töröknyelv óra.

Kedd: Reggel nagyon jó volt mert nagyon jó munkát kaptunk. Egész napra rengeteg hegesztés volt és gyakorlás. Este vacsora után volt egy kis családlátogatás. Megnéztük hogyan él egy török család. Nagyon jó este volt.

Szerda: Nagyon jó munkanap volt, mert rengeteg mindenben tudtunk segíteni az ott dolgozóknak. Nagyon jó munkával vártak már minket. Mi is gyártottunk rengeteg mindent és nagyon jó napunk volt. És az este szabadfoglalkozás volt, ami egy kis csavargással telt el.

Csütörtök: Nagyon sok újdonságot láttunk és rengeteg mindent tanulunk tőlük. Nagyon sokat hegesztünk, ami teljesen más, mint otthon, mert csak alumíniummal dolgoznak. Este szabad foglalkozás volt, ami nagyon jól eltelt.

Péntek: Reggel munkával kezdtünk, azután dél körül templomba mentünk, ami nagyon jó élmény volt, mert nagyon jó látni, ahogy több száz ember megy a templomba. Este leadtuk a szennyes ruhákat, azután Tuncay születésnapját ünnepeltük, aztán egy kis bowlinggal zártunk az estét, ami nagyon jó élmény volt.

Szombat: Szabad foglalkozás volt, városnézés, saját programok, szórakozás és pihenéssel telt el.

Vasárnap: Reggel kirándulással kezdődött, ami nagyon jó volt. Rengeteg újdonságot láttunk, rengeteg szép hegységeket, nagyon szép tájakat. 2 óra körül ebédeltünk, ami nagyon finom volt, és végül elmentünk egy panoráma helyre, ahol nagyon szép volt minden. És este egy kis pihenéssel telt el, és megkaptuk a kimosott ruhákat is.

Hétfő. Nagyon gyorsan elérkezett az utolsó hét. Már úgy megyünk be reggelente dolgozni, mintha ez lenne az állandó munkahelyünk. nagyon szép feladatokat bíznak ránk. Az alumínium hegesztésben már profi lettem. Este szabadprogram volt. A szobában játszottunk.

Kedden: a tésztagyártó gép alkatrészeit hegesztettem. A munkát sok teaszünet szakítja félbe. Ilyenkor körénk gyűlnek a munkások, és sokat beszélgetünk, nevetünk. Ugyanez van ebédnél is. Sokat megtudunk az életükről. Az estét a plázában töltöttük.

Szerdán: Már saját munkahelyen, egyedül dolgozom. Igazából már teljesen önálló vagyok. Mondták, hogy maradjak ott dolgozni. Úgy látszik elégedettek velem. Este elmentünk bowlingozni.

Csütörtök: Elérkezett az utolsó munkanapunk. Délelőtt azért még jó sokat dolgoztunk. Ebéd után átadtuk az ajándékainkat, és mi is kaptunk. Nagyon szomorúan mentem vissza a hotelbe. Nagyon jó volt a társaság a munkahelyen.

Pénteken: Később keltünk. Utána fociztunk egy török vegyes csapattal. Ebéd után összeültünk és megbeszéltük a három hét eseményeit. Mindenkinek angolul kellett elmondani, hogy hogyan érezte magát. Mi volt a legjobb, és mi nem tetszett (ilyen nem volt). Utána ajándékokat kaptunk. Az estét egy török night show-al zártuk. Még minket is megtáncoltattak.

Szombaton megreggeliztünk, és utaztunk Kayseribe, a repülőtérre. megint átszálltunk Isztanbulban, de gyorsan ment az idő. Jó volt hazaérni. Hiányzott a hazai koszt.

Nagyon köszönöm, hogy utazhattam, kint lehettem. Nagyon sokat tanultam, tapasztaltam. Sok barátom lett. Naponta levelezünk.

Név: Wermeschán Patrik Hegesztő